ועדת הכספים, כנסת 20, פרוטוקול מספר 507, 2016-11-22 15:30

משה גפני: אני מתכבד לפתוח את ישיבת ועדת הכספים.

משה גפני: רשות ממשלתית למים ולביוב.

משה גפני: יש מי שיסביר?

משה גפני: בקשה מס' 34006, משרד האנרגיה והמים.

<צאלה אלון: אנחנו מציגים כאן בקשה ל-15 אחוזים מעודפים של שנת 2015 לגבי שתי תכניות.

<צאלה אלון: תכנית ראשונה היא תפעול ופעולות ותכנית שנייה היא היחידות המקצועיות.

<צאלה אלון: סכום כולל של 24 מיליון ו -805 אלף שקלים.

משה גפני: מי בעד אישור הבקשה?

משה גפני: מי נגד?

משה גפני: בעד – פה אחד

משה גפני: הבקשה אושרה.

משה גפני: בקשה מס' 41003 – רשות ממשלתית למים וביוב.

משה גפני: מישהו יכול לברר היכן האנשים?

משה גפני: אני יושב כאן מהבוקר כדי לאשר לכם את זה.

משה גפני: בקשה מס' 52006 – פיתוח המשרד לביטחון פנים.

משה גפני: בקשה מס' 54008.

<שירה דימניק: העברת סכום של 43 מיליון ו-966 אלפי שקלים חדשים בסעיף 54, רשויות פיקוח משנת הכספים 2015 כעודף לשימוש בשנת הכספים 2016 בהתאם לסעיף 13(א) לחוק יסודות התקציב, התשמ"ה-1985 כמפורט בתדפיס המצורף.

משה גפני: למה רשות הטבע והגנים לא מופיעה?

משה גפני: למה זה צריך להיות בעודפים?

<שירה דימניק: מה זאת אומרת לא מופיעה?

<שירה דימניק: היא מופיעה.

משה גפני: למה זה לא מופיע בבסיס התקציב?

<שירה דימניק: זאת העברה של עודפים.

משה גפני: כן, אבל למה זה צריך להיות בעודפים?

משה גפני: רשות הטבע והגנים או רשות החשמל, אלה רשויות שצריך לתקצב אותן.

משה גפני: למה זה לא מופיע בבסיס התקציב?

<שירה דימניק: אלה דברים שהופיעו בבסיס התקציב של שנת 2015, היחידות התחייבו על הסכומים אך לא הוציאו את המזומן.

<שירה דימניק: אני אומרת באופן כללי לגבי העודפים שמועברים שמדובר בהתחייבויות של אותן יחידות, על הקיצוצים, בסכומים שלא הוצא מזומן.

<שירה דימניק: היחידות התחייבו עליהם.

<שירה דימניק: זה הופיע בבסיס.

משה גפני: למה צריך עודפים?

<שירה דימניק: הם התחייבו אך המזומן לא יצא.

<שירה דימניק: אני יכולה לתת כאן כמה דוגמאות מיחידות שנמצאות כאן.

<טליה אילוז: אני מרשות החשמל.

<טליה אילוז: הסיבה שיש לנו כאן 15 עודפים היא התקשרויות שביצענו במהלך השנה שלא סיימנו לשלם אותן מתקציב המזומנים שלנו.

<טליה אילוז: תוקצבנו עבורם ולכן הם נקלעו לעודפים.

משה גפני: הבנתי.

משה גפני: תשובה טובה.

משה גפני: מי בעד אישור הבקשה?

משה גפני: בעד – פה אחד

משה גפני: הבקשה אושרה.

משה גפני: אנחנו חוזרים לרשות המים והביוב.

משה גפני: בקשה מס' 41003.

משה גפני: יש שתי פניות שלכם.

משה גפני: פנייה אחת היא מס' 41003 שנמצאת בחוברת הזאת, שם מדובר על 11 מיליון ו-090 אלף שקלים עודפים ויש בבודד פנייה מס' 130 שגם היא עוסקת ברשות הממשלתית למים וביוב.

<רעיה עדני: זו העברה תקציבית.

משה גפני: אני מדבר על העודפים.

<רעיה עדני: העודפים נועדו לממן את הפניות שעברו ודנו בהן בוועדה בהרחבה.

<רעיה עדני: מדובר ב-15 אחוזים מהעודפים שנוצרו בעיקר בתכניות של ייעוץ ושל תפעול על כל מיני צמצומי התקשרויות שיש לרשות המים אפשרות בעקבות הקיצוץ התקציבי שנעשה לעשות ללא העודפים האלה, על אף שהם עודפים שנוצרו ב-2015 והם עוברים ל-2016 לצורך מימון תכניות אחרות.

משה גפני: תודה רבה.

משה גפני: יש למישהו שאלות?

משה גפני: אין.

משה גפני: מי בעד?

משה גפני: מי נגד?

משה גפני: בעד – פה אחד

משה גפני: הבקשה אושרה.

משה גפני: פנייה מס' 130 – רשות ממשלתית למים ולביוב.

משה גפני: אלה כבר לא עודפים.

<רעיה עדני: מדובר בכמה הסטות תקציביות קלות לבקשת המשרד.

<רעיה עדני: למנהל רשות המים התווסף יועץ בהתאם לתקנון של הנציבות והם נדרשו לעוד תקן.

משה גפני: למי יש יועץ?

<רעיה עדני: למנהל רשות המים.

<רעיה עדני: הוא בדרג מנכ"ל משרד ממשלתי.

משה גפני: מי זה מנהל רשות המים?

<רעיה עדני: היום ממלא המקום הוא משה גרזי.

<רעיה עדני: עד יולי היה אלכסנדר קושניר.

<רעיה עדני: עוד לא נבחר מנהל.

משה גפני: עכשיו מאשרים לו יועץ?

<רעיה עדני: היועץ כבר עבר.

משה גפני: היועץ הוא חרדי?

שולי מועלם-רפאלי: אתה הראשון שמצליח להצחיק אותי היום.

<רעיה עדני: הפעם היועץ לא חרדי.

שולי מועלם-רפאלי: אין לי אלא להוריד את כובעי בפניך באופן וירטואלי על זה שבכלל ענית על זה.

משה גפני: עניין אותי.

משה גפני: מדברים על שילוב חרדים.

משה גפני: אני לא צוחק, אני בוכה.

משה גפני: אני שואל האם היועץ הזה שאנחנו מאשרים אותו כאן בהעברה – זאת יכולה להיות יועצת – הוא חרדי.

יוליה מלינובסקי: זאת שאלה לא לגיטימית כי לפי החוק אסור לך לשאול את השאלות האלה.

שולי מועלם-רפאלי: אני משאירה אתכם בדיון החשוב הזה ויוצאת לדיון בוועדה אחרת.

משה גפני: מי בעד אישור הפנייה?

משה גפני: מי נגד?

משה גפני: בעד – פה אחד

משה גפני: הפנייה אושרה.

<טמיר כהן: יש עוד פנייה אחת של ביטחון פנים והנציג בדרך.

משה גפני: אני עושה הפסקה לעשר דקות.

משה גפני: אתם לא חייבים להישאר.

<קריאה: אנחנו מרשות הכינרת.

<קריאה: איגוד ערים כינרת.

<קריאה: אנחנו הוזמנו לדיון בנושא עודפים.

משה גפני: אנחנו אישרנו את הבקשה שלכם.

<קריאה: באותה הזדמנות נאמר שלום ליוסי עדס נציג האוצר שאמר לנו שהוא מגיע לוועדה.

<קריאה: הוא הגיע והלך?

משה גפני: הוא לא הגיע ולא הלך.

משה גפני: אישרנו את זה בלי שהוא הגיע ובלי שהוא הלך.

<קריאה: יש לנו דרך ארוכה.

<קריאה: להתראות ויום טוב לכולם.

משה גפני: אנחנו מחדשים את הישיבה.

משה גפני: הודעה מס' 52006, המשרד לביטחון פנים.

<עמיחי דוד: העברת 92,458 אלפי שקלים.

<עמיחי דוד: הפנייה מיועדת להעברת עודפים מחויבים משנת 2015 לשנת 2016, עודפי הפיתוח של המשרד לביטחון פנים.

משה גפני: יש שאלות?

משה גפני: אין.

משה גפני: מי בעד אישור הבקשה?

משה גפני: מי נגד?

משה גפני: בעד – פה אחד

משה גפני: ההודעה אושרה.

משה גפני: תודה רבה לך.

משה גפני: הישיבה נעולה.